«Астана» университеті тексеруге кедергі жасағаны үшін 200 АЕК көлемінде айыппұл төлейді
DATE: 16:03, 10 Қараша 2020 | GMT +5
TITLE: «Астана» университеті тексеруге кедергі жасағаны үшін 200 АЕК көлемінде айыппұл төлейді
URL: https://kaz.inform.kz/news/astana-universiteti-tekseruge-kedergi-zhasagany-ushin-200-aek-koleminde-ayyppul-toleydi_a3716943/
META: DATE: 16:03, 10 Қараша 2020 | GMT +5
TOTAL WORDS: 154
AUTHOR(S):
TEXT: Бұл туралы ҚР Білім және ғылым министрлігі Білім және ғылым саласындағы сапаны қамтамасыз ету комитетінің төрағасы Гүлзат Көбенова айтып берді. «Астана» университетінде тексеру жүргізуге бір жылда екі рет әрекет жасалды. Студенттердің өтініші негізінде тексеру тіркелді. Комиссия тексеруге шықты. Алайда университет тарапынан ғимаратқа кіруге кедергі жасалды. Кедергі жасау бойынша сот процесі бүгінгі күні аяқталды. Университет әкімшілік айыппұл түрінде әкімшілік жауапқа тартылды», - деді комитет басшысы Орталық коммуникациялар қызметінде өткен брифингте. Оның айтуынша, екінші тексеру биылғы көктемде профилактикалық бақылау ретінде жоспарлы негізде өтуі тиіс еді. Алайда, университет қажетті құжаттарды бермей, тексеруге кедергі келтірді. Онда да университет әкімшілік жауапқа тартылған. «Осыған байланысты университетте ешқандай тексеру жүргізілген жоқ. Бірақ осы университеттің биылғы түлектері дипломдардын уақытылы ала алмады. Себебі университет биылғы тамыз айында ғана аккредитациядан өткен. Тиісінше, түлектер магистратураға түсе алмады, бірден жұмысқа орналаса алмады», - деді Г. Көбенова. Қыркүйек айында ҚР Білім және ғылым министрлігі «Астана» университетіне жоспардан тыс тексеруді бастаған еді, оған 14 студенттің шағымы негіз болды
